b'\n_START_ARTICLE_\nJobo knyga\n_START_PARAGRAPH_\nJobo knyga \xe2\x80\x93 viena i\xc5\xa1 Senojo Testamento knyg\xc5\xb3. Tai dramin\xc4\x97 poema apie kan\xc4\x8dios klausim\xc4\x85.\n_START_SECTION_\nSiu\xc5\xbeetas\n_START_PARAGRAPH_\nJobo knygoje pasakojama apie teisuol\xc4\xaf Job\xc4\x85, kuris prarad\xc4\x99s visk\xc4\x85, ta\xc4\x8diau nesiliov\xc4\x99s tik\xc4\x97ti Dievu. Jobo istorija u\xc5\xbeduoda klausim\xc4\x85: jei Dievas teisingas, kod\xc4\x97l ken\xc4\x8dia teisieji?_NEWLINE_Knygoje ra\xc5\xa1oma, kaip Dievas leid\xc5\xbeia \xc5\xa1\xc4\x97tonui i\xc5\xa1bandyti Job\xc4\x85. \xc5\xa0\xc4\xaf u\xc5\xbegri\xc5\xabva nelaim\xc4\x97s \xe2\x80\x93 jis praranda turtus, vaikus, sveikat\xc4\x85. Trys Jobo draugai teigia, kad jo kan\xc4\x8dios esan\xc4\x8dios pelnytos, bet Jobas \xc4\xafsitikin\xc4\x99s, jog ken\xc4\x8dia ne d\xc4\x97l savo nuod\xc4\x97mi\xc5\xb3, bet neranda Dievo, kad pats prie\xc5\xa1 j\xc4\xaf gint\xc5\xb3 savo byl\xc4\x85._NEWLINE_Jobas bei jo draugai svarsto, ar nedoriems \xc5\xbemon\xc4\x97ms sekasi, ar ne. V\xc4\x97liau \xc4\xaf pokalb\xc4\xaf \xc4\xafsijungia jaunuolis Elihuvas, kuris sutinka, kad Jobas galb\xc5\xabt ir nekaltas, bet mano, kad jis netur\xc4\xafs teis\xc4\x97s Dievui priki\xc5\xa1ti neteisingumo. Dievas, Elihuvo manymu, didesnis u\xc5\xbe \xc5\xbemog\xc5\xb3, o Jobo \xc5\xbeinojimas es\xc4\x85s ribotas._NEWLINE_Paskutiniuose knygos skyriuose pasakojama, kad i\xc5\xa1 v\xc4\x97tros Jobui atsiliepia pats Dievas. Jobas prie\xc5\xa1 j\xc4\xaf nusi\xc5\xbeemina ir lieka patenkintas \xe2\x80\x93 ne gin\xc4\x8du, o tuo, kad i\xc5\xa1vydo Diev\xc4\x85 su visa jo i\xc5\xa1mintimi ir galybe. Galiausiai Dievas pagydo Job\xc4\x85, sugr\xc4\x85\xc5\xbeina jam visus turtus, pripildo Job\xc4\x85 dar didesne palaima nei pirma.\n_START_SECTION_\nPara\xc5\xa1ymo laikas\n_START_PARAGRAPH_\nKnygos para\xc5\xa1ymo laikas n\xc4\x97ra \xc5\xbeinomas. Nesama joki\xc5\xb3 nuorod\xc5\xb3, kada ir kieno gal\xc4\x97jo b\xc5\xabti para\xc5\xa1yta knyga.'